# Μια παγκόσμια συμφωνία για το κλίμα

## 1997

Το πρωτόκολλο του Κιότο

## 2005

Τίθεται σε ισχύ η συνθήκη του Κιότο

## 2006

Η Κίνα ξεπερνά τις ΗΠΑ ως η μεγαλύτερη πηγή εκπομπής CO2

## 2007

Εμφανείς οι σοβαρές επιπτώσεις της θέρμανσης

## 2015

Η συμφωνία του Παρισιού

## 2023

COP28 Ντουμπάι

# 1997 - Το πρωτόκολλο του Κιότο

Η διεθνής διάσκεψη καταρτίζει το Πρωτόκολλο του Κιότο, θέτοντας στόχους στα βιομηχανικά κράτη να μειώσουν τις εκπομπές αερίων του θερμοκηπίου, εάν αρκετά κράτη υπογράψουν μια συνθήκη (απορρίφθηκε εκ των προτέρων από τη Γερουσία των ΗΠΑ).

# 2005 - Τίθεται σε ισχύ η συνθήκη του Κιότο

Τίθεται σε ισχύ η συνθήκη του Κιότο, η οποία υπογράφηκε από μεγάλα βιομηχανικά κράτη εκτός από τις ΗΠΑ. Οι εργασίες για την επιβράδυνση των εκπομπών επιταχύνονται στην Ιαπωνία, τη Δυτική Ευρώπη, τις περιφερειακές κυβερνήσεις και τις εταιρείες των ΗΠΑ. Η Ευρωπαϊκή Ένωση εγκαινιάζει την αγορά «cap and trade» για τη μείωση των εκπομπών. Ο τυφώνας Κατρίνα και άλλες μεγάλες τροπικές καταιγίδες πυροδοτούν τη συζήτηση σχετικά με τις επιπτώσεις της υπερθέρμανσης του πλανήτη στην ένταση των καταιγίδων.

# 2006 - Η Κίνα ξεπερνά τις ΗΠΑ ως η μεγαλύτερη πηγή εκπομπής CO2

Μετά από μακροχρόνια διαμάχη οι επιστήμονες καταλήγουν στο συμπέρασμα ότι η υπερθέρμανση του πλανήτη μετά το 1980 ήταν άνευ προηγουμένου για αιώνες.

Η Κίνα ξεπερνά τις Ηνωμένες Πολιτείες ως η μεγαλύτερη πηγή εκπομπής CO2 στον κόσμο.

# 2007 - Εμφανείς οι σοβαρές επιπτώσεις της θέρμανσης

Η τέταρτη έκθεση της IPCC προειδοποιεί ότι έχουν γίνει εμφανείς οι σοβαρές επιπτώσεις της θέρμανσης και επισημαίνει ότι το κόστος της μείωσης των εκπομπών θα ήταν πολύ μικρότερο από τη ζημιά που θα προκαλέσουν.

Τα στρώματα πάγου της Γροιλανδίας και της Ανταρκτικής και η κάλυψη του θαλάσσιου πάγου του Αρκτικού Ωκεανού βρέθηκε ότι συρρικνώνονται ταχύτερα από το αναμενόμενο.

# 2015 - Η συμφωνία του Παρισιού

Σχεδόν όλα τα έθνη δεσμεύονται να θέσουν τους δικούς τους στόχους για περικοπές αερίων του θερμοκηπίου και να αναφέρουν την πρόοδό τους. Στόχος το 2050 η μηδενική επιβάρυνση του πλανήτη με εκπομπές αερίων του θερμοκηπίου, δηλαδή η επίτευξη ισορροπίας εκπομπών-απορρόφησης.

# 2015 - COP28 Ντουμπάι

28η διάσκεψη των Ηνωμένων Εθνών για την κλιματική αλλαγή (COP28). Νοέμβριος 2023 - Ντουμπάι

Στην 28η διάσκεψη των Ηνωμένων Εθνών για το κλίμα (COP 28) που διεξήχθη στο Ντουμπάι των ΗΑΕ από τις 30 Νοεμβρίου έως τις 12 Δεκεμβρίου 2023 συμμετείχαν 200 χώρες και κατέληξαν σε μια συμφωνία, η οποία παρά τις ασαφείς διατυπώσεις της και τις επιφυλάξεις των επιστημόνων είναι ένα σημαντικό βήμα προς την ανεξαρτητοποίηση από τα ορυκτά καύσιμα.

Το κείμενο της συμφωνίας, καλεί σε «μετάβαση προς την απομάκρυνση από τα ορυκτά καύσιμα στα ενεργειακά συστήματα, με τρόπο δίκαιο, συντεταγμένο και ισότιμο, επιταχύνοντας τη δράση σε αυτήν την κρίσιμη δεκαετία, προκειμένου να επιτευχθεί η ουδετερότητα άνθρακα το 2050 σύμφωνα με τις επιστημονικές συστάσεις». Στα θετικά της διάσκεψης είναι η πρόβλεψη χρηματοδότησης των οικονομικά ασθενέστερων χωρών για την ενεργειακή μετάβαση σε ήπιες και ανανεώσιμες μορφές ενέργειας.

Διαβάστε ακόμη:

- Τι αποφάσισε η COP28 στο Ντουμπάι - Dianeosis.org
- COP28 - Europa.eu

##### Οδηγίες

Τράβηξε και σύρε προς τα δεξιά ή προς τα αριστερά για να πλοηγηθείς στο χρόνο. Κάνε κλικ στους συνδέσμους (links) για να μάθεις περισσότερες πληροφορίες.